wickkiey/tamil-wikipedia-chunked huggingface dataset:
# எக்சாடெக்கீன்

1-எக்சாடெக்கீன் மற்ற எக்சாடெக்கீன் மாற்றியங்களைக் காட்டிலும் மிகவும் வினைபுரியும் தன்மையுடையது. இது பல பயன்பாடுகளைக் கொண்டுள்ளது. உதாரணமாக, 1-எக்சாடெக்கேன் என்பது மசகு திரவத்தில் ஒரு பரப்பிறங்கியாகவும், சலிப்பு மற்றும் துளையிடும் தொழிலில் ஒரு துளையிடும் திரவமாகவும், காகிதத் தொழிலில் அளவிடும் பணியிலும் பரவலாகப் பயன்படுத்தப்படுகிறது.  
இருப்பினும், 1-எக்சாடெக்கீனின் உயர் வினைத்திறன் என்பது காற்றில் படும்படி வைக்கப்படும் போது அதன் மேற்பரப்பில் ஆக்சிஜனேற்றத்தின் காரணமாக தேவையற்ற அசுத்தங்களை உருவாக்குவதாகும். எனவே, அதை தொட்டி போர்வை பயன்படுத்தி சேமித்து, உலர்ந்த, மந்தமான சூழலில் கையாளப்பட வேண்டும்.
# நருஹித்தோ

**நருஹித்தோ** (*Naruhito*, ஜப்பானிய மொழி: 明仁, பிறப்பு: 23 பிப்ரவரி 1960) ஜப்பான் நாட்டின் பேரரசர் ஆவார். இவரது தந்தை அக்கிஹித்தோ முடிதுறந்ததைத் தொடர்ந்து இவர் 1 மே 2019 நாளன்று செவ்வந்தி அரியணையை ஏற்றுக்கொண்டார். இதன்மூலம் ரெய்வா ஊழி தொடங்கியது. ஜப்பானியப் பாரம்பரிய ஆட்சிமுறை வம்சாவளியினர் வரிசையில் இவர் 126வது பேரரசர் ஆவார்.
# நருஹித்தோ

## பிறப்பும் கல்வியும்

நருஹித்தோ, 23 பிப்ரவரி 1960இல் தோக்கியோ பேரரச அரண்மனையில் உள்ள மருத்துவமனையில் பிறந்தார். இவருக்கு 4 வயதான போது ஜப்பானில் மதிப்புமிக்க கக்குஷுயின் கல்விமுறையில் சேர்ந்து தொடக்கக்கல்வியைப் பயின்றார். பிறகு கக்குஷுயின் பல்கலைக்கழகத்தில் பயின்று மார்ச் 1982இல் வரலாற்றுப் பிரிவில் இளங்கலைப் பட்டம் பெற்றார்.
# நருஹித்தோ

## தனிப்பட்ட வாழ்க்கை

நருஹித்தோ, 9 சூன் 1993இல் மசாகோ ஒவாடா என்ற பெண்ணைத் திருமணம் செய்துகொண்டார். இவர்களுக்கு 1 டிசம்பர் 2001இல் இளவரசி அய்கோ பிறந்தார்.
# சிறீ வெங்கடேசுவரா உயர் தொழில்நுட்ப பொறியியல் கல்லூரி

**சிறீ வெங்கடேஸ்வரா உயர் தொழில்நுட்ப பொறியியல் கல்லூரி** (Shree Venkateshwara Hi-Tech Engineering College) என்பது தமிழ்நாட்டின், ஈரோடு மாவட்டம், கோபிச்செட்டிப்பாளையத்தில் உள்ள ஒரு தனியார் சுய நிதி பொறியியல் கல்லூரி ஆகும். இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, கோயம்புத்தூர் அண்ணா பல்கலைக்கழகத்துடன் இணைவுபெற்றுள்ளது. 2008-2009 கல்வியாண்டில் இக்கல்லூரி நிறுவப்பட்டது.
# சிறீ வெங்கடேசுவரா உயர் தொழில்நுட்ப பொறியியல் கல்லூரி

## வழங்கப்படும் பாடங்கள்

இக்கல்லூரியானது மூன்று இளநிலை பொறியியல் படிப்பு (பி.இ) மற்றும் ஒரு இளநிலை தொழில்நுட்ப படிப்பு (பி.டெக்) போன்றவற்றை கோவை அண்ணா பல்கலைக்கழக அங்கிகாரத்துடன் வழங்குகிறது.
# சிறீ வெங்கடேசுவரா உயர் தொழில்நுட்ப பொறியியல் கல்லூரி

## வழங்கப்படும் பாடங்கள்

### இளநிலை பாடங்கள்

*பி.இ*  
- மின் மற்றும் மின்னணுவியல் பொறியியல்
- மின்னணு மற்றும் பொடர்பியல் பொறியியல்
- கணினி அறிவியல் பொறியியல்
- இயந்திரப் பொறியியல்
- குடிசார் பொறியியல்  
*பி.டெக்*  
- தகவல் தொழில்நுட்பம்
# சிறீ வெங்கடேசுவரா உயர் தொழில்நுட்ப பொறியியல் கல்லூரி

## வழங்கப்படும் பாடங்கள்

### முதுநிலை படிப்புகள்

- முதுகலை வணிக மேலாண்மை  
*எம்.இ*  
- அப்ளைடு எலக்ட்ரானிக்ஸ்
- கணினி அறிவியல் பொறியியல்
- உற்பத்தி பொறியியல்
# சிறீ வெங்கடேசுவரா உயர் தொழில்நுட்ப பொறியியல் கல்லூரி

## சேர்க்கை நடைமுறை

இளங்கலை மாணவர்கள் தங்கள் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கப்படுகிறார்கள். சேர்க்கையானது தமிழக அரசின் விதிமுறைகளின்படி மாநில அரசு ஆலோசனை மற்றும் நடைமுறைகள் மூலம் செய்யப்படுகிறது.
# சிறீ வெங்கடேசுவரா உயர் தொழில்நுட்ப பொறியியல் கல்லூரி

## வெளியிணைப்புகள்

- அண்ணா பல்கலைக்கழகம் - கல்லூரி கோப்புகள் .
# சிறீ அங்காளம்மன் பொறியியல் மற்றும் தொழில்நுட்பக் கல்லூரி

**சிறீ அங்களம்மன் பொறியியல் மற்றும் தொழில்நுட்பக் கல்லூரி** (Shri Angalamman College of Engineering and Technology) என்பது இந்தியாவின், தமிழ்நாட்டின், திருச்சிராப்பள்ளி நகரில் அமைந்துள்ள ஒரு கல்லூரி ஆகும். இது இளநிலை பொறியியல் மற்றும் தொழில்நுட்ப படிப்புகளை வழங்குகிறது. இந்த கல்லூரி அண்ணா பல்கலைக்கழகத்துடன் இணைக்கப்பட்டுள்ளது மற்றும் ஐஎஸ்ஓ 9001-2000 சான்றிதழ் பெற்றது.  
<sup data-ve-ignore="true">&#x5B; *<span title="This claim needs references to reliable sources. (December 2009)">மேற்கோள் தேவை</span>* &#x5D;</sup>
# சிறீ அங்காளம்மன் பொறியியல் மற்றும் தொழில்நுட்பக் கல்லூரி

## வழங்கப்படும் பாடங்கள்

- பி.இ. இயந்திரப் பொறியியல்
- பி.இ. மின்னணு மற்றும் தொடர்பியல் (இ.சி.இ)
- பி.இ. கணினி அறிவியலில் (சி.எஸ்) பி.இ.
- பி.இ. மின்னணு மற்றும் கருவிப் பொறியியல்
- பி.இ. தகவல் தொழில்நுட்பத்தில் பி.டெக் (ஐ.டி)
- பி.இ. குடிசார் பொறியியல்
- பி.இ. மின் மற்றும் மின்னணுவியல் பொறியியல் (ஈஇஇ)
# 2-மீதாக்சிஎத்தனால்

மீதாக்சிஎத்தனால் ஆல்ககால் ஐதரசன் நீக்கும் நொதியின் மூலமாக மீதாக்சிஅசெட்டிக் அமிலமாக மாற்றப்படுகிறது. இந்த மீதாக்சி அசிட்டிக் அமிலமானது பல தீய விளைவுகளைத் தரவல்லது. எத்தனால் மற்றும் அசிட்டேட்டு ஆகிய இரண்டு சேர்மங்களுமே தடுக்கும் விளைவைப் பெற்றுள்ளன. மீதாக்சிஅசிடேட்டானது சிட்ரிக் அமில சுழற்சியில் நுழைந்து மீதாக்சி சிட்ரிக் அமிலமாக மாறுகிறது
# தார்கெயிட்டு

**தார்கெயிட்டு** (*Dargaite*) என்பது BaCa1<sub>2</sub>(SiO<sub>4</sub>)<sub>4</sub>(SO<sub>4</sub>)<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஓர் அரிய கனிமமான இது பேரியம் தனிமத்தினுடைய நாபிமூசைட்டு வகையை ஒத்த அமைப்பு கொண்டு அதில் புளோரின் அணு மட்டும் இல்லாத ஒரு கனிமம் என்று இதை வகைப்படுத்துகிறார்கள். சமீப காலத்தில் அங்கீகரிக்கப்படும் ஆட்ரூரியம் அணைவுத் தொகுதி கனிமங்கள் பலவற்றில் இதுவும் ஒன்றாகும். ஒரு நாபிமூசைட்டாக தார்கெயிட்டு R-3m என்ற இடக்குழுவுடன் முக்கோணவமைப்புடன் காணப்படுகிறது .
# எஸ். கே. பி. பொறியியல் கல்லூரி

**எஸ்.கே.பி. பொறியியல் கல்லூரி** (*SKP Engineering College*) என்பது தமிழ்நாட்டின், திருவண்ணாமலை, சின்னகாங்கியனூரில் உள்ள பொறியியல் கல்லூரி ஆகும். திருவண்ணாமலை மற்றும் அதைச் சுற்றிவாழும் கிராமப்புற மக்களுக்கு தொழில்நுட்ப கல்வி வழங்கும் நோக்குடன் 1999 ஆம் ஆண்டு இக்கல்லூரி நிறுவப்பட்டது.  
எஸ்.கே.பி பொறியியல் கல்லூரியானது ஒரு சுய நிதிக் கல்லூரி ஆகும். இது ஸ்ரீ எஸ். குப்புசாமி நினைவு கல்வி அறக்கட்டளையால் நடத்தப்படுகிறது . இந்த கல்லூரிக்கு புது தில்லியின் ஏ.ஐ.சி.டி.இ ஒப்புதல் அளித்துள்ளது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இக்கல்லூரி முதலில் 240 மாணவர்களுடன் பி.இ / பி.டெக் படிப்புகளை வழங்கத் தொடங்கியது. இப்போது ஏழு பி.இ / பி.டெக் பாடங்கள் மற்றும் ஏழு முதுநிலை படிப்புகளும் வழங்கிவருகிறது. இக்கல்லூரியானது ஆண்டுக்கு 810 மாணவர் சேர்க்கைகான அங்கீகரிகாரம் பெற்றுள்ளது.
# எஸ். கே. பி. பொறியியல் கல்லூரி

## படிப்புகள்

எஸ்.கே.பி பொறியியல் கல்லூரியானது மாணவர்களுக்கு பல்வேறு பொறியியல் படிப்புகளை கற்பிப்பதை நோக்கமாகக் கொண்டு பல்வேறு படிப்புகளை வழங்குகிறது. இங்கு வழங்கப்படும் படிப்புகள் பின்வருமாறு:  
- பி.இ. மின்னணுவியல் மற்றும் தொடர்பு பொறியியல்
- பி.இ. கணினி அறிவியல் மற்றும் பொறியியல்
- பி.டெக் தகவல் தொழில்நுட்பம்
- பி.இ.மின் மற்றும் மின்னணு பொறியியல்
- பி.இ. இயந்திரப் பொறியியல்
- பி.இ. குடிசார் பொறியியல்
- பி.இ. வான்வெளிப் பொறியியல்
- பி.இ. அப்ளைடு எலக்ட்ரானிக்ஸ்
- எம்.இ. கணினி அறிவியல்
- எம்.இ. பேரளவு ஒருங்கிணைச் சுற்று வடிவமைப்பு
- எம்.இ. உட்பொதிக்கப்பட்ட கணினி வடிவமைப்பு
- எம்.இ. ஆற்றல் அமைப்பு பொறியியல்
- எம்.இ. பொறியியல் வடிவமைப்பு
- எம்பிஏ- முதுநிலை வணிக மேலாண்மை
# சின்னகாங்கியனூர்

**சின்னகாங்கியனூர்** (Chinnakangiyanur) என்பது இந்தியாவின், தமிழ்நாட்டின், திருவண்ணாமலை மாவட்டம், திருவண்ணாமலை ஊராட்சி ஒன்றியம், சின்னகாங்கியனூர் ஊராட்சிக்கு உட்பட்ட ஒரு சிற்றூர் ஆகும்.
# சின்னகாங்கியனூர்

## மக்கள்வகைப்பாடு

இந்த ஊரானது மாவட்டத்தின் தலைநகரான திருவண்ணாமலையில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 180 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 370 வீடுகள் உள்ளன. கிராமத்தின் மொத்த மக்கள் தொகையானது 2598 ஆகும். இதில் ஆண்கள் எண்ணிக்கை 1513, பெண்களின் எண்ணிக்கை 1085 என உள்ளது. மக்களின் கல்வியறிவு விகிதமானது 86.9% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % க்கு இணையாக உள்ளது.
# ஐதராக்சிபியூட்ரிக் அமிலம்

**ஐதராக்சிபியூட்ரிக் அமிலம்** (Hydroxybutyric acid) என்பது நான்கு கார்பன் அணுக்களைக் கொண்டதும், ஐதராக்சில் மற்றும் கார்பாக்சிலிக் அமில வேதி வினைக் குழுக்கள் இரண்டையும் கொண்டுள்ளதும் ஆன ஒரு கரிமச் சேர்மம் ஆகும். இச்சேர்மமானது பியூட்ரிக் அமிலத்தின் வழிப்பொருள்களாக பார்க்கப்படலாம். ஐதராக்சிபியூட்ரிக் அமிலத்தின் கார்பாக்சிலேட்டு எதிரயனி மற்றும் எசுத்தர்கள் **ஐதராக்சிபியூட்ரேட்டுகள்** எனப்படுகின்றன.  
இச்சேர்மத்திற்கு மூன்று மாற்றியங்கள் உள்ளன. அவை இரண்டு வேதி வினைக் குழுக்களுக்கு இடையிலான தூரத்தால் வேறுபடுகின்றன:  
- *ஆல்பா* -ஐதராக்சிபியூட்ரிக் அமிலம் (2-ஐதராக்சிபியூட்ரிக் அமிலம்)
- பீட்டா -ஐதராக்சிபியூட்ரிக் அமிலம் (3-ஐதராக்சிபியூட்ரிக் அமிலம்)
- காமா -ஐதராக்சிபியூட்ரிக் அமிலம் (4-ஐதராக்சிபியூட்ரிக் அமிலம், ஜி.எச்.பி )
# 3-மெதில்எக்சேன்

**3-மெத்தில்எக்சேன்** (3-Methylhexane) என்பது இரண்டு ஆடி மாற்றியங்களைக் கொண்ட ஒரு கிளைத்த நீரகக்கரிமம் ஆகும். இது எப்டேனின் மாற்றியங்களில் ஒன்றாகும்.  
இம்மூலக்கூறானது சமச்சீரற்ற தன்மை கொண்டதாகும். மேலும் எப்டேனின் இரண்டு மாற்றியங்களில் இந்தப் பண்பைக் கொண்ட ஒரு மாற்றிமாகும். இச்சேர்மத்தின் இரண்டு ஆடி மாற்றியங்களானவை (*R*)-3-மெதில்எக்சேன் மற்றும் (*S*)-3-மெதில்எக்சேன் ஆகியவை ஆகும்.
# தந்தேவாடா

**தந்தேவாடா** அல்லது **தண்டேவாடா** (**Dantewada**) இந்தியாவின் சத்தீஸ்கர் மாநிலத்தில் அமைந்த தந்தேவாடா மாவட்டத்தின் நிர்வாகத் தலைமையிடமும், நகராட்சியும் ஆகும்.
விசாகப்பட்டினத்திலிருந்து அகலப் பாதையில் தந்தேவாடா நகரம் இணைக்கப்பட்டுள்ளது.
# தந்தேவாடா

## புவியியல்

தந்தேவாடா நகரம் சங்கனி ஆறு மற்றும் தங்கினி ஆற்றின் கரையில், கடல் மட்டத்திலிருந்து 351 மீட்டர் (1154 அடி) உயரத்தில் பாகையில் அமைந்துள்ளது.
# தந்தேவாடா

## மக்கள் தொகை பரம்பல்

2011-ஆம் ஆண்டு மக்கள்தொகை கணக்கெடுப்பின்படி, 15 வார்டுகளும், 3,157 வீடுகளும் கொண்ட தந்தேவாடா பேரூராட்சியின் மக்கள்தொகை 13,633 ஆகும். ஆறு வயதிற்குட்பட்ட குழந்தைகள் 1609 ஆக உள்ளனர். பாலின விகிதம் 1000 ஆயிரம் ஆண்களுக்கு 977 பெண்கள் வீதம் உள்ளனர். எழுத்தறிவு 82.63 % ஆகவுள்ளது. மக்கள்தொகையில் இந்துக்கள் 94.32%, இசுலாமியர்கள் 2.37%, கிறித்தவரகள் 2.64% மற்றவர்கள் 0.67% ஆகவுள்ளனர்.
# ராய்கர்

**இராய்கர்** (**Raigarh**) என்பது இந்தியா தீபகற்பத்தில் சத்தீஸ்கர் மாநிலத்தின், ராய்கர் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். ராய்கர் நகரம் சத்தீஸ்கர் மாவட்டத்தின் பண்பாட்டுத் தலைமையிடம் ஆகும். மேலும் இராய்கர் நகர்புறத்தில் நிலக்கரி, இரும்புச் சுரங்கங்களுக்கு பெயர்பெற்றது. மேலும் நெற்களஞ்சியங்கள் கொண்டது. மாநிலத் தலைநகரான இராய்ப்பூருக்கு வடகிழக்கே 230 கி.மீ. தொலைவில் இராய்கர் நகரம் உள்ளது.
# ராய்கர்

## புவியியல் & தட்பவெப்பம்

இந்தியாவின் சத்தீஸ்கர் மாநிலத்தில், இராய்கர் மாநகரம், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 243.70 மீட்டர் (799.5 அடி) உயரத்தில், கேலா ஆற்றின் கரையில் அமைந்துள்ளது.  
இந்நகரத்தில், கோடைக்காலத்தில் குறைந்த, அதிகபட்ச வெயில் 29.5&nbsp;°C - 49&nbsp;°C ஆகவும், குளிர்காலத்தில் 8&nbsp;°C - 25&nbsp;°C வெப்பமும் காணப்படுகிறது.
# ராய்கர்

## மக்கள்தொகை பரம்பல்

2011-ஆம் ஆண்டின் இந்திய மக்கள்தொகை கணக்கெடுப்பின்படி, 48 வார்டுகள் கொண்ட இராய்ப்பூர் மாநகராட்சியின் மொத்த மக்கள்தொகை 137,126 ஆகும். ஆறு வயதிற்குட்பட்ட குழந்தைகள் 16,994 ஆகவுள்ளனர். பாலின விகிதம் ஆயிரம் ஆண்களுக்கு 953 பெண்கள் வீதம் உள்ளனர். எழுத்தறிவு 87.02% ஆகவுள்ளது. மக்கள்தொகையில் இந்துக்கள் 90.20 %, இசுலாமியர்கள் 5.50 %, கிறித்தவர்கள் 2.99 %, சீக்கியர்கள் 0.85 % மற்றவர்கள் 0.47% ஆகவுள்ளனர். இராய்ப்பூர் மாநகரத்தில் இந்தி, ஒடியா, தெலுங்கு, வங்காள மொழிகள் அதிகம் பேசப்படுகின்றன.
# ராய்கர்

## போக்குவரத்து

### தொடருந்து சேவைகள்

ஜம்சேத்பூர் - பிலாஸ்பூர் மற்றும் அவுரா-நாக்பூர்-மும்பை இருப்புப் பாதை வழித்தடத்தில் ராய்கர் தொடருந்து நிலையம் உள்ளது. இராய்ப்பூர் தொடருந்து நிலையம் புதுதில்லி, மும்பை, கோட்டா, கொல்கத்தா, அகமதாபாத், புவனேஸ்வர், நாக்பூர், பாட்னா மற்றும் விசாகப்பட்டினம் நகரங்களுடன் இணைக்கிறது.
# ராய்கர்

## போக்குவரத்து

### வானூர்தி நிலையம்

இராய்கர் நகரத்திலிருந்து 9 கி.மீ. தொலைவில் கொண்டாதரை எனுமிடத்தில் உள்நாட்டு வானூர்தி நிலையம் உள்ளது.
# ஏகலைவா மாதிரி உண்டு உறைவிடப் பள்ளி

**ஏகலைவா மாதிரி உண்டு உறைவிடப் பள்ளி** அல்லது **அரசு பழங்குடியினர் உண்டு உறைவிடப் பள்ளி** (, EMRS) என்பது இந்தியாவிலுள்ள பழங்குடியின மாணவ, மாணவியர்களுக்கான உண்டு உறைவிடப் பள்ளித் திட்டம் ஆகும். நகரங்களைவிட்டு தொலைவில் வசிக்கும் ஆதிவாசி பழங்குடியின மாணவர்களுக்குத் தரமான கல்வியை வழங்க இந்தியாவின் பழங்குடியினர் அமைச்சகத்தால் இத்திட்டம் 1997-98ஆம் ஆண்டுகளில் தொடங்கப்பட்டது. இப்பள்ளிகள் அரசியலமைப்புச் சட்டப் பிரிவு 275(1) இன் கீழ் மானியங்களுடன் மாநிலங்கள் மற்றும் ஒன்றியப் பிரதேசங்களில் தொடங்கப்படுகின்றன. 2018 -19 ஆண்டு நிதிநிலை அறிக்கையின்படி ஒரு வட்டத்தில் 50% மேல் பழங்குடினர் இருந்தாலோ குறைந்தது 20,000 பழங்குடியினர் இருந்தாலோ, அங்கெல்லாம் 2022 ஆம் ஆண்டிற்குள் ஏகலைவா மாதிரிப் பள்ளியைத் தொடங்க வேண்டும் என இலக்கு வைக்கப்பட்டுள்ளது.  
இங்கே மாணவர்கள் கட்டாயம் தங்கிப் படிக்கவேண்டும். இப்பள்ளி ஜவஹர் நவோதயா வித்தியாலயம் போல மாணவர்களுக்கு உணவுடன் தங்குமிடமும் கட்டணமின்றி வழங்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான கல்வி அந்தந்த மாநில அரசின் விருப்பப்படி சிபிஎஸ்இ அல்லது மாநிலப் பாடத்திட்டத்தில் கல்வி கற்பிக்கப்படுகிறது.  
இந்தியாவில் 690 ஏகலைவா மாதிரி உண்டு உறைவிடப் பள்ளிகளை அமைக்க இந்திய அரசின் பழங்குடியினர் நல அமைச்சகம் ஒப்புதல் வழங்கியுள்ளது. தற்போது 401 பள்ளிகள் செயல்பாட்டில் உள்ளது. 401 பள்ளிகள் 1,13,275 மாணவ, மாணவியர் படிக்கின்றனர். அதில் ஆண் மாணவர் எண்ணிக்கை 56,107 மற்றும் பெண் மாணவியர் எண்ணிக்கை 57,168 ஆகும்.
# ஏகலைவா மாதிரி உண்டு உறைவிடப் பள்ளி

## தமிழகத்தில்

தமிழகத்தில் விழுப்புரம் மாவட்டம் வெள்ளிமலை, சேலம் பெத்தநாயக்கன்பாளையம், நீலகிரி, திருவண்ணாமலை கலசபாக்கம், வேலூர் ஆதனவூர், நாமக்கல் கொல்லிமலை என ஆறு பள்ளிகள் செயல்படுகின்றன. நீலகிரி மாவட்டம், குஞ்சப்பனையில் உள்ள மாதிரிப் பள்ளியில் 2019 ஆம் ஆண்டுப் பொதுத் தேர்வில் 100% தேர்ச்சிபெற்றனர்.இருளர் மற்றும் பழங்குடியின மாணவர்கள் பயனடைவதற்காக, 17 கோடி ரூபாயில், மத்திய அரசின் 'ஏகலைவா மாதிரி உண்டு உறைவிட பள்ளி', வண்டலுார் அருகே கட்டப்பட்டு உள்ளது. அனைத்து வசதிகள் ஏற்படுத்தப்பட்டுள்ள இப்பள்ளியில் இருளர் மற்றும் பழங்குடியின மாணவர்கள் தங்கி சேர்ந்து படித்து, பயனடைய அழைப்பு விடுக்கப்பட்டு உள்ளது.தமிழகத்தில் பழங்குடிஇனத்தைச் சேர்ந்த குழந்தைகள்,
தமிழகத்தில், கள்ளக்குறிச்சி, திருவண்ணாமலை, சேலம், நாமக்கல், திருப்பத்துார், ஊட்டி ஆகிய மாவட்டங்களில், அரசு 'ஏகலைவா மாதிரி உண்டு உறைவிட பள்ளிகள்' நிறுவப்பட்டு, ஆங்கில வழியில் பாடம் பயிற்றுவிக்கப் படுகிறது.சேலம் மாவட்டத்தில் மட்டும், இரண்டு பள்ளிகள் உள்ளன. பழங்குடியின மாணவர்கள் அங்கு, ஆர்வமாக படித்து வருகின்றனர்.
# எஸ். கே. ஆர். பொறியியல் கல்லூரி

**எஸ். கே. ஆர். பொறியியல் கல்லூரி** (SKR Engineering College) என்பது தமிழ்நாட்டின், சென்னை பூந்தமல்லியில் உள்ள ஒரு பொறியியல் கல்லூரி ஆகும். இந்த கல்வி நிறுவனமானது 2001 ஆம் ஆண்டு திரு ஏ. எம். சீனிவாசன் மற்றும் கே. ராமதாஸ் ஆகியோரால் நிறுவப்பட்டது. புது தில்லியில் உள்ள அகில இந்திய தொழில்நுட்பக் கல்வி கவுன்சில் (ஏ.ஐ.சி.டி.இ) இந்த கல்லூரிக்கு ஒப்புதல் அளித்துள்ளது, இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
# எஸ். கே. ஆர். பொறியியல் கல்லூரி

## வழங்கப்படும் பாடங்கள்

### இளநிலை படிப்புகள்

- பி.இ. கணினி அறிவியல் மற்றும் பொறியியல்.
- பி.இ. மின் மற்றும் மின்னணு பொறியியல்.
- பி.இ. மின்னணுவியல் மற்றும் தொடர்பு பொறியியல்.
- பி.இ. இயந்திரப் பொறியியல்.
- பி.இ. குடிசார் பொறியியல்.
- பி.டெக். தகவல் தொழில்நுட்பம்.
- பி.இ. உயிர் மருத்துவ பொறியியல்.
- பி.இ. எந்திர மின்னணுவியல்
# எஸ். கே. ஆர். பொறியியல் கல்லூரி

## வழங்கப்படும் பாடங்கள்

### முதுநிலை படிப்புகள்

- முதுகலை வணிக மேலாண்மை
- முதுநிலை கணினி பயன்பாடுகள்
- முதுநிலை பொறியியல்
# எஸ். கே. ஆர். பொறியியல் கல்லூரி

## மேலாண்மை ஆய்வுத் துறை

### துறை பற்றி

மேலாண்மை ஆய்வுத் துறையானது 2006-07 கல்வியாண்டில் நிறுவப்பட்டது. இரண்டு ஆண்டு கல்வித் திட்டமான இது அண்ணா பல்கலைக்கழகத்துடன் இணைக்கப்பட்டுள்ளது. இதில் 60 மாணவர்களை சேர்க்க ஏஐசிடிஇ- ஆல் அங்கீகரிக்கப்பட்டுள்ளது.
# எஸ். கே. ஆர். பொறியியல் கல்லூரி

## மேலாண்மை ஆய்வுத் துறை

### முத்ரா

முத்ரா என்னும் மேலாண்மைத் துறைசார்ந்த ஒரு சங்கமானது 2016 திசம்பரில் எஸ்.கே.ஆர் பொறியியல் கல்லூரியின் மேலாண்மை ஆய்வுத் துறையால் நிறுவப்பட்டது. இந்த சங்கம் மாணவர்கள், கல்வியாளர்கள், ஆராய்ச்சி அறிஞர்கள், வணிக மற்றும் கார்ப்பரேட் நபர்களுக்கான கருத்தரங்குகளை நடத்துகிறது. மேலும் ஆராய்ச்சிக் கட்டுரைகளை நூலாக வெளியிடுகிறது. இப்போது சங்கம் முத்ரா என்ற பெயரில் ஒரு மாத மேலாண்மை இதழ் (உள்சுற்று) மற்றும் மின் இதழை வெளியிடுகிறது.
# மு. பொ. ஈசுர மூர்த்தியா பிள்ளை

**ஈசுரமூர்த்தியா பிள்ளை** (மே 23, 1861 - சனவரி 23, 1940) தமிழறிஞரும், புலவரும், நூலாசிரியரும் ஆவார்.
# மு. பொ. ஈசுர மூர்த்தியா பிள்ளை

## வாழ்க்கைக் குறிப்பு

ஈசுரமூர்த்தியா பிள்ள திருநெல்வேலி மாவட்டம், முன்னீர்ப் பள்ளத்தில் பொன்னம்பலம் பிள்ளை, சிதம்பர வடிவம்மை ஆகியோருக்கு - கொல்லம் 1035 ஆம் ஆண்டு (கி. பி. 1861) வைகாசி மாதம் 23 ஆம் நாளன்று புதல்வராக தோன்றினார். பொன்னம்பலம் அவர்கள் பல நூல்களை எழுதியும், கற்றும், போதித்தும் வந்தவர்.
# மு. பொ. ஈசுர மூர்த்தியா பிள்ளை

## கல்வி

ஈசுரமூர்த்தியா பிள்ளை தம் இளவயதில் பிறந்த ஊரில் உள்ள கிரந்த பாடசாலையில் வடமொழியும், தமிழ் பாடசாலையில் தமிழும் பயின்றார். இவர் நெல்லை இந்து கல்லூரியில் சேர்ந்து ஆங்கிலம் கற்றார். தமிழ் இலக்கிய இலக்கணங்களைத் தந்தையின் உதவியுடன் பயின்று புலமைபெற்றார். நூல்களில் பெரும் பயிற்சியுடைய ஈசுர பிள்ளைக்கு காலத்திற்கேற்ற வகையில் எல்லோருக்கும் புரியும் நடையில் தமிழை வளர்க்கும் பணியில் ஆர்வம் பிறந்தது. இதற்கு முக்கிய காரணம் மாயூரம் வேதநாயகம் பிள்ளையவர்களின் நூலில் இவருக்கு ஏற்பட்ட ஈடுபாடுதான்.
# மு. பொ. ஈசுர மூர்த்தியா பிள்ளை

## ஆசிரியப் பணி

பிள்ளையவர்கள் தமிழ்ப் பண்டிதராகப் பணிபுரிந்து பலருக்கும் தமிழ் அறிவை ஊட்டினார். 1888ஆம் ஆண்டு தொடங்கி 1920 வரை, பாளையங்கோட்டை, தூத்துக்குடி, திருவில்லிபுத்தூர், சென்னை ஆகிய இடங்களில் உயர்தரப் பாடசாலைகளிலும், சிலகாலம் திருநெல்வேலி இந்துக் கல்லூரியிலும், சி. எம். கல்லூரியிலும் தமிழாசிரியராய் பணியாற்றினார். தனிப்பட்ட முறையில் இவரிடம் தமிழ், ஆங்கிலம் கற்றுப் பயனடைந்தவர்கள் பலராவர்.
# மு. பொ. ஈசுர மூர்த்தியா பிள்ளை

## இயற்றிய நூல்கள்

இவர் நூல்கள் பலவும் பெண்பாலர்க்காக இயற்றப்பட்டவையாகும். இவர் பாடிய *நாட்டுப்பெண் கும்மி, திருமண வாழ்த்து, நீதி நெறித் தாலாட்டு* என்பன மகளிரின் வாழ்வு மாண்புறத்தக்க வகையில் நல்ல கருத்துக்கள் பலவற்றை உள்ளடக்கியவையாகும். *அகராதி மாலை* என்பது ஒரு துதி நூல். *சதுர்வேத இயல்முறை, திருவருள் விளக்கம், பிரம சபையின் கருத்து* முதலியன சமயச் சார்புடைய நூல்களாகும். இவர் பாடிய தனிப் பாக்கள் பலவாகும். உரைநடை நூல்களில் ''கைலாசம்பிள்ளை வரலாறு, தாயம்மையார் சரித்திரம், பண்டாரம்பிள்ளை வரலாறு’' என்பவை குறிப்பிடத்தக்கவை. தூத்துக்குடியில் தாம் ஆசிரியராயிருந்தபோது '‘மாணவர் போதம்’' என்னும் சஞ்சிகை(பத்திரிக்கையின் ஒரு பகுதி)யைச் சிலகாலம் நடத்தி வந்தார்.
# மு. பொ. ஈசுர மூர்த்தியா பிள்ளை

## ஆக்கப் பணிகள்

மாணவர் உலகத்திற்கும், குறிப்பாக மங்கையர் மேம்பாட்டிற்கும், காலத்திற்கேற்ற வகையில் தமிழின் புதுமை வளர்ச்சிக்கும் தேவையான ஆக்கப் பணிகளை இவர் தம் வாழ்வின் முக்கிய குறிக்கோள்களாகக் கொண்டார். இவர் 1940 ஜனவரி 23 ஆம் நாளன்று இயற்கை எய்தினார்.
# மு. பொ. ஈசுர மூர்த்தியா பிள்ளை

## ஆதாரங்கள்

-
# ஸ்ரீ சாஸ்தா பொறியியல் மற்றும் தொழில்நுட்பக் கல்லூரி

**ஸ்ரீ சாஸ்தா பொறியியல் மற்றும் தொழிலுநுட்பக் கல்லூரி** ( *Sree Sastha Institute of Engineering and Technology* ) என்பது இந்தியாவின், தமிழ்நாட்டின், செம்பரம்பாக்கத்தில் சென்னை - பெங்களூர் நெடுஞ்சாலையில் உள்ள ஒரு தனியார் சுயநிதி பொறியியல் கல்லூரி ஆகும். இந்த கல்லூரியானது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. மேலும் அண்ணா பல்கலைக்கழகத்துடன் இணைக்கப்பட்டுள்ளது. இக்கல்லூரி 1999 செப்டம்பர் 9 அன்று நிறுவப்பட்டது.
# ஸ்ரீ சாஸ்தா பொறியியல் மற்றும் தொழில்நுட்பக் கல்லூரி

## கல்வி

இந்தக் கல்லூரியியல் ஏழு இளநிலை பொறியியல் படிப்புகள் (பி.இ.) வழங்கப்படுகின்றன. இரு இளங்கலை தொழில்நுட்ப (பி.டெக்.) படிப்புகள், எட்டு முதுநிலை படிப்புகளையும் வழங்கப்படுகிறது.  
இக்கல்லூரியில் உள்ள கல்வித் துறைகள்  
1. இயந்திர பொறியியல்  
2. மின்னணு மற்றும் தொடர்புப் பொறியியல்  
3. மின் மற்றும் மின்னணுவியல் பொறியியல்  
4. கணினி அறிவியல் மற்றும் பொறியியல்  
5. எம்.இ. (அப்ளைடு எலக்ட்ரானிக்ஸ்).
# ஸ்ரீ சாஸ்தா பொறியியல் மற்றும் தொழில்நுட்பக் கல்லூரி

## கல்வி

### சேர்க்கை

இளங்கலைக்கு சேர்க்கப்படும் மாணவர்கள் அவர்களின் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கப்படுகிறார்கள். சேர்க்கையானது தமிழக அரசின் விதிமுறைகளின்படி மாநில அரசு ஆலோசனை மற்றும் நடைமுறைகள் மூலம் செய்யப்படுகிறது.
# வளமான பிறை பிரதேசம்

சைப்பிரசு உள்ளிட்ட வளமான பிறை பிரதேசம்]]  
**வளமான பிறை பிரதேசம்** (**Fertile Crescent**) பண்டைய அண்மை கிழக்கில் சந்திர பிறை வடிவத்தில் அமைந்த தற்கால எகிப்து, இஸ்ரேல், லெபனான், ஜோர்டான் சிரியா, ஈராக், தெற்கு துருக்கி, மேற்கு ஈரான், உள்ளிட்ட வளமான பிரதேசங்களைக் குறிக்கும். சில வரலாற்று அறிஞர்கள் வளமான பிறை பிரதேசத்தில் சைப்பிரஸ் தீவுப் பகுதியையும் சேர்த்துக் கொள்கின்றனர்.  
வரலாறு மற்றும் தொல்லியல் அறிஞர்கள், வளமான பிறை பிரதேசத்தை உலக நாகரிகத்தின் தொட்டில் என்று அழைக்கின்றனர். வளமான பிறை பிரதேசத்தில் நைல் ஆறு, புறாத்து ஆறு, டைகிரிசு ஆறு, ஜோர்தான் ஆறு போன்ற என்றும் வற்றாத ஆறுகள் பாய்வதால், இப்பகுதியில் மக்கள் முதன்முதலில் பெரும் அளவில் வேளாண்மைத் தொழில் செய்யத் துவங்கினர். ஆடு, மாடுகள் மேய்ச்சலுக்கும், உழவிற்கும், உணவிற்கும், உடைக்கும் பயன்படுத்தினர். தெய்வங்களுக்கு சுட்ட செங்கற்லால் கோயில், அரண்மனை கட்டிடங்களை எழுப்பினர். இதன் விளைவாக வளமான பிறை பிரதேசத்தில், கிமு 4500-இல் முதன்முதலில் சுமேரியா நாகரீகம் தோன்றியது.இப்பிரதேசத்தில் முதன் முதலாக புதிய தொழில் நுட்ப முன்னேற்றங்களாக ஆப்பெழுத்துக்கள், எழுத்துக் கலை, வேளாண் நீர் பாசானம், வண்டிச் சக்கரங்கள், கண்ணாடி மட்பாண்டங்கள், சுமேரிய மொழி, சுமேரியச் சமயம் மற்றும் சுமேரிய கடவுள்கள் தோன்றியது.
# வளமான பிறை பிரதேசம்

## பெயர்க் காரணம்

ஜேம்ஸ் வென்றி என்ற தொல்லியல் அறிஞர் வளமான பிறை பிரதேசம் என்ற சொற்றொடரை 1914-இல் தான் எழுதிய *ஐரோப்பிய வரலாறு* (European History* (1914) மற்றும் *பண்டையக் காலங்கள், பண்டைய உலகின் துவக்க வரலாறு* (*Ancient Times, A History of the Early World'') (1916) போன்ற நூல்களில் அறிமுகப்படுத்தினார்.  
, வளமான பிறை பிரதேசத்தில் மக்கள் குடியேறாத மெசொப்பொத்தேமியா பகுதி]]
# வளமான பிறை பிரதேசம்

## வளமான பிறை பிரதேசத்தின் பண்பாடு, மக்கள் & இராச்சியங்கள்

வளமான பிறை பிரதேசத்தில் உபைது பண்பாடு, உரூக் பண்பாடு, கிஷ் பண்பாடு, ஹுரியப் பண்பாடு, ஹலாப் பண்பாட்டுக் காலத்தில் ஹுரியத் மக்கள், அசிரிய மக்கள், இட்டைட்டு மக்கள், அமோரிட்டு மக்கள்,சால்டியர்கள், பிலிஸ்தியர்கள், காசிட்டு மக்களின் கீழ்கண்ட நகர இராச்சியங்கள் இருந்தது. அவைகள்;
1. அக்காடியப் பேரரசு
1. இட்டைட்டு பேரரசு
1. எப்லா இராச்சியம்
1. மாரி இராச்சியம்
1. பழைய அசிரியப் பேரரசு
1. மத்திய அசிரியப் பேரரசு
1. புது அசிரியப் பேரரசு
1. மூன்றாவது ஊர் வம்சம்
1. முதல் பாபிலோனியப் பேரரசு
1. புது பாபிலோனியப் பேரரசு
1. மித்தானி இராச்சியம்
1. எகிப்தின் துவக்ககால இராச்சியம்
1. எகிப்தின் மத்தியகால இராச்சியம்
1. பழைய எகிப்து இராச்சியம்
1. புது எகிப்து இராச்சியம்
1. அகாமனிசியப் பேரரசு
1. செலூக்கியப் பேரரசு
1. பார்த்தியப் பேரரசு
1. சாசானியப் பேரரசு
# வளமான பிறை பிரதேசம்

## துவக்ககால தானியங்கள் & வளர்ப்பு விலங்குகள்

வரலாற்றுக்கு முந்திய காலத்தில் 14,400 ஆண்டுகளுக்கு முன் விதைகளற்ற அத்திப் பழ மரங்க ஜோர்தான் சமவெளியில் வளர்க்கப்பட்டது. 9,000 ஆண்டுகளுக்கு முன்னரே கோதுமை, சோளம் போன்ற தானியங்கள் சிரியாவில் பயிரிடப்பட்டது. வளமான பிறை பிரதேசத்தில் பூனைகள் வீட்டு வளர்ப்பு விலங்காக வளர்க்கப்பட்டது. மேலும் கால்நடைகள், ஆடு, மாடு, பன்றி, வாத்து போன்றவைகள் வீட்டு வளர்ப்பு விலங்குகளாக வளர்க்கப்பட்டது. வேட்டைத் தொழிலிருந்து மக்கள் வேளாண்மைத் தொழிலுக்கு மாறத் தொடங்கினர்.
# வளமான பிறை பிரதேசம்

## மொழிகள்

வளமான பிறை பிரதேசத்தில் பல்வேறுபட்ட மொழிகள் பேசப்பட்டது. மொசப்பத்தேமியாவின் கீழ்ப்பகுதிகளில் பேசப்பட்ட செமிடிக் மொழிகளுக்கும், மேட்டு நிலங்களில் பேசப்பட்ட ஈலமைட்டு மொழி, காசிட்டு மொழி, ஹுர்ரோ-உராத்தியன் மொழிகளுக்கும் தொடர்பில்லாமல் இருந்ததது. வள பிறை பிரதேசத்தில் பேசப்பட்ட பிற மொழிகள்:  
- வடகிழக்கு காகேசியன் மொழிகள், வளமான பிறை பிரதேசத்தின் வடக்கில் பேசப்பட்டது..
- செமிடிக் அல்லாத ஆதி-யூப்ரேட்டியன் மொழி தற்கால தெற்கு ஈராக்கில் உபைதுகள் காலத்தில் (கிமு 5300–4700) பேசப்பட்டது.
- ஆப்பெழுத்து வடிவம் கொண்ட சுமேரிய மொழி தொடர்புடைய அக்காதிய மொழியை, அக்காதியப் பேரரசில் பேசப்பட்டது.
- செமிடிக் மொழிகள் – அக்காதியம், அமோரிட்டு மொழி, அரமேயம், கானானிய மொழிகள் பேசப்பட்டது.
- மத்திய அனதோலியாவில் அட்டிக் மொழி பேசப்பட்டது.
- இந்தோ-ஆரிய மொழிகளான இட்டைட்டு மொழி மித்தானி இராச்சியத்தில் பேசப்பட்டது.
# வளமான பிறை பிரதேசம்

## வளமான பிறை பிரதேசத்தின் பண்டைய நகரங்கள்

- எரிது
- உரூக்
- அக்காத்
- நினிவே
- அசூர்
- உம்மா
- எசுன்னா
- பாபிலோன்
- சிப்பர்
- சூசா
- நிம்ருத்
- பெர்சப்பொலிஸ்
- ஈலாம்
- நிப்பூர்
- லார்சா
- லகாசு
- ஊர்
- மாரி
- எப்லா
- கிஷ்
- நகர்
- அல்-றக்கா
- அலெப்போ
- ஹமா
- டமாஸ்கஸ்
- எருசலேம்
- கானான்
- எகபடனா
- மெம்பிசு
- கீசா
- சாமர்ரா
- டிராய்
- எரிக்கோ
- அம்மான்
- சிடோன்
# வளமான பிறை பிரதேசம்

## இதனையும் காண்க

- பண்டைய அண்மை கிழக்கு
# 1476

**1476** (**MCDLXXVI**) பழைய யூலியன் நாட்காட்டியில் ஒரு திங்கட்கிழமையில் ஆரம்பமான நெட்டாண்டு ஆகும்.
# 1476

## நிகழ்வுகள்

- மார்ச் 1 &ndash; டோரோ சமர் இடம்பெற்றது. இப்போரை அடுத்து கத்தோலிக்க அரசர்கள் காசுட்ட்டில் முடிக்கு உரிமை கோரி, இன்றைய எசுப்பானியாவை உருவாகக் வழிவகுத்தது.
- மார்ச் 2 &ndash; சுவிட்சர்லாந்து படைகள் பர்கண்டி படைகளைத் தோற்கடித்தன.
- சூலை 26 &ndash; வாலியா அல்பா சமரில் உதுமானிய சுல்தான் இரண்டாம் முகமது மோல்டாவியாவின் மூன்றாம் இசுட்டீவனைத் தோற்கடித்தார்.
- நவம்பர் 26 &ndash; விலாத் தன்னை வலாச்சியாவின் முடிக்குரிய இளவரசராக அறிவித்தார். இவர் ஆண்டிறுதியில் புக்கரெஸ்ட்டில் கொல்லப்பட்டார். இவரது துண்டிக்கப்பட்ட தலை இவரது எதிரியான உதுமானிய சுல்தான் முகமதிடம் கையளிக்கப்பட்டது.
- லியொனார்டோ டா வின்சி ஒருபாற் புணர்ச்சிக் குற்றச்சாட்டுகளில் இருந்து விடுவிக்கப்பட்டார். இதன் பின்னர் அடுத்த இரண்டு ஆண்டுகள் இவரது வரலாறு அறியப்படவில்லை.
- பேயூ பேராலயத்தின் கருவூலப் பொருட்களைப் பட்டியலிட்டபோது, ஏனைய பலிபீடத் துணிகளின் ஊடே பேயூ திரைக்கம்பளம் கண்டுபிடிக்கப்பட்டது.
- வில்லியம் காக்ஸ்டன் என்பவர் அச்சியந்திரத்தை இங்கிலாந்தில் அறிமுகப்படுத்தினார்.
# 1476

## பிறப்புகள்

- சூன் 28 &ndash; நான்காம் பவுல், திருத்தந்தை (இ. 1559)
# 1476

## இறப்புகள்

- சூலை 6 &ndash; இரெகியோமோண்டேனசு, செருமானிய வானியலாளர் (பி. 1436)
# 2019 இல் இலங்கை

**2019 இல் இலங்கையில்** இடம்பெற்ற முக்கிய நிகழ்வுகள் இங்கு தரப்பட்டுள்ளன.
# 2019 இல் இலங்கை

## ஆட்சியாளர்கள்

- அரசுத்தலைவர் – மைத்திரிபால சிறிசேன
- பிரதமர் – ரணில் விக்கிரமசிங்க
- தலைமை நீதிபதி – ஜயந்த ஜயசூரியா
- சட்டமா அதிபர் – தப்புல டி லிவேரா
- மன்றாடியார் நாயகம் – தில்ருக்சி டயசு விக்கிரமசிங்க
# 2019 இல் இலங்கை

## நிகழ்வுகள்

### 2019 பெப்ரவரி

- பெப்ரவரி 6 - போதைப் பொருள் கடத்தலில் மரண தண்டனை விதிக்கப்பட்டவர்களுக்கு இரண்டு மாதங்களில் அவர்களின் தண்டனை நிறைவேற்றப்படும் என அரசுத்தலைவர் மைத்திரிபால சிறிசேன நாடாளுமன்றத்தில் தெரிவித்தார்.
- பெப்ரவரி 23 - இலங்கைத் துடுப்பாட்ட அணி தென்னாப்பிரிக்காவில் தனது முதலாவது தேர்வுத்தொடரை வென்றது. ஆசிய நாடொன்று தென்னாப்பிரிக்காவில் இத்தொடரைக் கைப்பற்றியது இதுவே முதல் தடவையாகும்.
# 2019 இல் இலங்கை

## நிகழ்வுகள்

### 2019 ஏப்ரல்

- ஏப்ரல் 17 - திமுத் கருணாரத்ன இலங்கைத் துடுப்பாட்ட அணியின் தலைவராக அறிவிக்கப்பட்டார்.
- ஏப்ரல் 18 - இலங்கையின் முதலாவது ஆய்வு செயற்கைக்கோள், *இராவணா 1* அனைத்துலக விண்வெளி நிலையத்தை நோக்கி காலை 2:16 மணிக்கு வெற்றிகரமாக ஏவப்பட்டது.
- ஏப்ரல் 21 - உயிர்ப்பு ஞாயிறு குண்டுவெடிப்புகள் மூன்று தேவாலயங்களிலும், மூன்று ஐந்து நட்சத்திர விடுதிகளிலும் இடம்பெற்றன. 259 பேர் கொல்லப்பட்டனர்.
- ஏப்ரல் 29 - உயிர்ப்பு ஞாயிறு குண்டுவெடிப்புகள்: அம்பாறை, கல்முனை அருகே சாய்ந்தமருது என்ற ஊரில் வீடு ஒன்றில் பதுங்கியிருந்த தேசிய தவ்கீத் ஜமாத் தீவிரவாதிகள் மீது இலங்கைப் படையினர் தாக்குதல் நடத்தினர். மூன்று தீவிரவாதிகள் குண்டுகளை வெடித்து தற்கொலை செய்து கொண்டனர். ஆறு பிள்ளைகள் உட்பட ஒன்பது குடும்ப உறுப்பினர்களும் இக்குண்டுவெடிப்பில் கொல்லப்பட்டனர். மேலும் நால்வர் படையினரால் கொல்லப்பட்டனர். இதன் போது பொதுமகன் ஒருவரும் கொல்லப்பட்டார்.
# 2019 இல் இலங்கை

## நிகழ்வுகள்

### 2019 மே

- மே 6 - மே 16 - உயிர்ப்பு ஞாயிறு குண்டுவெடிப்புகள்: இலங்கையில் முசுலிம்களுக்கு எதிராக வன்முறைகள் சிலாபத்தில் ஆரம்பித்து பின்னர் வடமேல் மாகாணம் முழுவதும் பரவியது. 9 பேர் கொல்லப்பட்டனர்.
# 2019 இல் இலங்கை

## நிகழ்வுகள்

### 2019 சூன்

- சூன் 3 - பொது பல சேனா என்ற தீவிரவாத பௌத்த அமைப்பின் போராட்டங்களை அடுத்து, இலங்கை அரசின் அனைத்து முசுலிம் அமைச்சர்களும், ஆளுநர்களும் தமது பதவிகளைத் துறந்தனர்.
# 2019 இல் இலங்கை

## நிகழ்வுகள்

### 2019 சூலை

- சூலை 1 - உலக வங்கியின் அறிக்கைப் படி, இலங்கை கீழ்மட்ட நடுத்தர வருமான நிலையில் இருந்து உயர்மட்ட நடுத்தர வருமான நிலைக்குத் தரமுயர்த்தப்பட்டது.
- சூலை 24 - இலங்கைத் துடுப்பாளர் நுவான் குலசேகர அனைத்து வகைத் துடுப்பாட்டப் போட்டிகளிலும் இருந்து இளைப்பாறினார்.
- சூலை 26 - இலங்கைப் பந்து வீச்சாளர் லசித் மாலிங்க ஒருநாள் துடுப்பாட்டப் போட்டிகளில் இருந்து இளைப்பாறினார்.
# 2019 இல் இலங்கை

## நிகழ்வுகள்

### 2019 ஆகத்து

- ஆகத்து 17 - சவேந்திர சில்வா இலங்கை இராணுவத் தளபதியாக நியமிக்கப்பட்டார்.
- ஆகத்து 28 - இலங்கைப் பந்துவீச்சாளர் அஜந்த மென்டிஸ் அனைத்து வகைத் துடுப்பாட்டங்களிலும் இருந்து இளைப்பாறினார்.
# 2019 இல் இலங்கை

## நிகழ்வுகள்

### 2019 செப்டம்பர்

- செப்டம்பர் 13 முதல் - கொழும்பு, காலி, மாத்தறை ஆகிய நகரங்களில் மழை, வெள்ளம் காரணமாக ஒருவர் இறந்தார், 12 வீடுகள் முற்றாகச் சேதமடைந்தன.
- செப்டம்பர் 16 - தாமரைக் கோபுரம், தெற்காசியாவின் மிக உயரமான கோபுரம் கொழும்பில் திறந்து வைக்கப்பட்டது.
- செப்டம்பர் 23 - முல்லைத்தீவு பழைய செம்மலை நீராவியடிப் பிள்ளையார் ஆலய வளாகத்தினுள் குருகந்த புராண ரஜமகா விகாரை எனும் பெயரில் பௌத்த கோவில் அமைத்து தங்கியிருந்த மேதாலங்கார கீர்த்தி தேரரின் இறந்த உடல் நீதிமன்றத் தடை ஆணையையும் மீறி, பிள்ளையார் ஆலயத் தீர்த்தப் பகுதியில் காவல்துறையினரின் பாதுகாப்போடு எரியூட்டப்பட்டது.
- செப்டம்பர் 24 - முல்லைத்தீவு நீராவியடியில் தேரரில் உடல் தகனம் தொடர்பான நீதிமன்றத் தீர்ப்பை அவமதித்த பௌத்த பேரினவாதத்துக்கு எதிராகவும், வழக்கறிஞர்கள் தாக்கப்பட்டதற்கு எதிர்ப்புத் தெரிவித்தும், முல்லைத்தீவில் மாபெரும் கண்டனப் போராட்டம் இடம்பெற்றது.
- செப்டம்பர் 25:
- இலங்கை இராணுவத் தலைவராக சவேந்திரா சில்வா நியமிக்கப்பட்டதற்கு எதிர்ப்புத் தெரிவித்து, ஐநா அமைதிப் படைகளில் இலங்கை இராணுவத்தினர் பணியாற்றுவதற்கு ஐக்கிய நாடுகள் அவை தடை விதித்தது.
- கொழும்பு பகுதிகளில் கடத்திச் செல்லப்பட்டுக் காணாமல் ஆக்கப்பட்ட பதினொரு தமிழர்கள் தொடர்பான வழக்கில் இலங்கையின் முன்னாள் கடற்படைத் தளபதி அட்மிரல் வசந்த கரன்னாகொடவிடம் விசாரணை நடத்துமாறு கொழும்பு கோட்டை நீதவான் நீதிமன்ற நீதிபதி ரங்க திசாநாயக்க உத்தரவிட்டார்.
- 25 செப்டம்பர் - 7 அக்டோபர் - 12 நாட்கள் தொடருந்து சேவைகள் வேலை நிறுத்தத்தினால் பாதிக்கப்பட்டன.
- 27 செப்டம்பர் - இலங்கைத் துடுப்பாட்ட அணியின் பாக்கித்தான் சுற்றுப்பயணம் ஆரம்பமானது. 3 ஒருநாள், 3 இ20ப]] போட்டிகளில் விளையாடியது.
# 2019 இல் இலங்கை

## நிகழ்வுகள்

### 2019 அக்டோபர்

- 5 அக்டோபர் - வரலாற்றில் முதல் தடவையாக அரசுத்தலைவருக்கான வேட்பாளர்கள் கலந்துகொண்ட விவாதமேடை இடம்பெற்ரது.
- 7 அக்டோபர் - 2019 அரசுத்தலைவர் தேர்தல்களுக்கான நியமனப் பத்திரங்கள் ராஜகிரியவில் இடம்பெற்றது. 35 பேரின் வேட்பு மனுக்கள் ஏற்றுக்கொள்ளப்பட்டன.
- 16 அக்டோபர் - யாழ்ப்பாண மாவட்டத்தில் ஆறு அமைக்கும் ஐந்தாண்டுத் திட்டத்திற்கு இலங்கை அமைச்சரவை ஒப்புதல் வழங்கியது.
- 17 அக்டோபர் - இலங்கையின் மூன்றாவது பன்னாட்டு வானூர்தி நிலையம் யாழ்ப்பாணம் சர்வதேச விமான நிலையம் பலாலியில் அதிகாரபூர்வமாகத் திறந்து வைக்கப்பட்டது.
# 2019 இல் இலங்கை

## நிகழ்வுகள்

### 2019 நவம்பர்

- 8 நவம்பர் - கொழும்பு, காலிமுகத்திடலில் நடைபாதை பேரங்காடி ஒன்று திறந்து வைக்கப்பட்டது.
- 10 நவம்பர் - 2005 இல் சுவீடன் நாட்டு பதின்ம வயதுப் பெண் ஒருவரைக் கொலை செய்த குற்றத்திற்காக மரணதண்டனையை எதிர்நோக்கி சிறை வைக்கப்பட்டிருந்த ஜூட் ஜெயமகா என்பவரை அரசுத்தலைவர் மைத்திரிபால சிறிசேன பொது மன்னிப்பளித்து விடுதலை செய்தார்.
- 16 நவம்பர் - 8-வது அரசுத்தலைவர் தேர்தல் நடைபெற்றது.
- 17 நவம்பர் - இலங்கையின் 7-வது நிறைவேற்றதிகாரம் கொண்ட அரசுத்தலைவராக கோட்டாபய ராஜபக்ச 52.25% வாக்குகள் பெற்று வெற்றி பெற்றதாக அதிகாரபூர்வமாக அறிவிக்கப்பட்டார்.
- 21 நவம்பர் - அரசுத்தலைவர் கோட்டாபய ராஜபக்ச இலங்கையின் புதிய பிரதமராக மகிந்த ராசபக்சவை நியமித்தார். மகிந்தவின் தலைமையில் 15 அமைச்சர்கள் கொண்ட இடைக்கால அமைச்சரவை நியமிக்கப்பட்டது.
- 21 நவம்பர் - இலங்கை சுதந்திரக் கட்சியில் இருந்து ஏ. எச். எம். பௌசி நீக்கப்பட்டார்.
- 22 நவம்பர் - இலங்கை வேடுவப் பழங்குடிகள் 9 பேரின் 200 ஆண்டுகள் பழமையான மண்டை ஓடுகளை எடின்பரோ பல்கலைக்கழகம் இலங்கைக்குத் திரும்பக் கொடுத்தது.
- 25 நவம்பர் - இலங்கையில் உள்ள சுவிட்சர்லாந்து தூதரகத்தில் பணியாற்றும் உள்ளூர் பெண் ஒருவர் பணி முடிந்து வீடு திரும்பும் போது கொழும்பு நகரில் வைத்து இனந்தெரியாதோரால் "வெள்ளை வான்" ஒன்றில் வைத்துக் கடத்தப்பட்டு விசாரணை செய்யப்பட்டு இரண்டு மணி நேரத்தின் பின்னர் விடுவிக்கப்பட்டார்.
# 2019 இல் இலங்கை

## நிகழ்வுகள்

### 2019 திசம்பர்

- 4 திசம்பர் - இலங்கையின் பிரபல ஆடை வடிவமைப்பாளர் அனுராதா யகம்பத் கிழக்கு மாகாணத்தின் ஆளுநராக அரசுத்தலைவர் கோத்தாபய ராஜபக்சவினால் நியமிக்கப்பட்டார்.
- 7 திசம்பர் - இலங்கையைச் சேர்ந்த கரொலைன் ஜூரி 2020 ஆம் ஆண்டிற்கான உலகத் திருமணமான பெண் அழகியாகத் தேர்ந்தெடுக்கப்பட்டார்.
# 2019 இல் இலங்கை

## இறப்புகள்

- சனவரி 20 - மித்திர வெத்தமுனி, துடுப்பாட்ட வீரர்
- பெப்ரவரி 22 - கருணா, ஓவியர்
- மார்ச் 28 - கலாலக்ஷ்மி தேவராஜா, எழுத்தாளர்
- ஏப்ரல் 20 - சு. முத்தையா, ஊடகவியலாளர், வரலாற்றாளர்
- சூலை 23 - ஆர். சிவலிங்கம், எழுத்தாளர்
- ஆகத்து 5 - சாலிந்த திசாநாயக்கா, அரசியல்வாதி
- செப்டம்பர் 2 - கார்லோ பொன்சேகா, மருத்துவர், கல்வியாளர், அரசியல் செயற்பாட்டாளர்.
- செப்டம்பர் 19 - பொ. பூலோகசிங்கம், தமிழ்ப் பேராசிரியர், வரலாற்றாளர்
- நவம்பர் 19 - தி. மு. ஜயரத்ன, 88, முன்னாள் இலங்கைப் பிரதமர் (2010-2015)
# வார்ப்புரு:விக்கிப்பீடியப் பதிப்புரிமை/doc

இந்த வார்ப்புருவானது உதவிச்சட்டகமாகும். மேலும், இது தரவு உதவிப்பெட்டி என அழைக்கப்படும். விக்கிப்பீடியத் தொகுப்பாளர்கள்/பங்களிப்பாளர்கள் அனைவருக்கும் பதிப்புரிமைக் குறித்த தெளிவான விளக்கங்களை, இதன் உட்பக்கங்கள் தருகின்றன. இப்புரிதல்களைக் கொண்டு, விக்கிப்பீடியாவின் காப்புரிமைக் கொள்கைகளைத் தெளிவாக விளங்கிக்கொண்டு, அவற்றை முதன்மையாகக் கைகொண்டு, விக்கிப்பீடியாவினை வளர்த்தெடுக்க வேண்டும். இந்த புரிந்துணர்வுகளால், பதிப்புரிமை உடையவர்களின் உரிமைகளும், விக்கிப்பயனர்களின் உரிமைகளும் இடையேயான மரியாதையும், உறவுகளும் போற்றப்படுகின்றன. எனவே, தேவையான அனைத்து காப்புரிமைக் கொள்கைகள் தனித்தனி, விக்கிப்பக்கங்களில் விளக்கப்பட்டுள்ளன. இந்த வார்ப்புருவை வளர்த்தெடுக்கவும், மேம்படுத்தவும் உங்களது எண்ணங்களை, மேலுள்ள உரையாடல் தத்தலுக்குள் சென்று, அப்பக்கத்தில் தயங்காமல் தெரிவியுங்கள்.
# வார்ப்புரு:விக்கிப்பீடியப் பதிப்புரிமை/doc

### பயன்பாடு

என்ற வார்ப்புருவை இட்டால், வலப்புறம் அத்தரவுகள் சார்ந்தவை அனைத்திற்குமான இணைப்புப் பெட்டி தோன்றும்.இந்த உதவுப்பெட்டிக்கு எந்த அளவுகோல்களும் துணைபுரியவில்லை.
# வார்ப்புரு:விக்கிப்பீடியப் பதிப்புரிமை/doc

### மேலும் அறிக

- இந்த வார்ப்புருப் பெட்டியில் இருக்கும் நீலநிற இணைப்புகளை அழுத்தி, அதனைப்பற்றி விரிவாகத் தெரிந்து கொள்ளலாம்.
<includeonly>  
</includeonly>
# சிகேவ்டைட்டு

**சிகேவ்டைட்டு** (*Scawtite*) என்பது Ca<sub>7</sub>(Si<sub>3</sub>O<sub>9</sub>)<sub>2</sub>CO<sub>3</sub>•2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கார்பனேட்டைக் கொண்ட நீரேறிய கால்சியம் சிலிக்கேட்டு கனிமமென்று இது வகைப்படுத்தப்படுகிறது. ஒற்றைச் சரிவச்சு படிகத் திட்டத்தில் மெல்லிய தகடுகளாக அல்லது தட்டையான பட்டகங்களாக சிகேவ்டைட்டு படிகமாகிறது.  
வட அயர்லாந்திலுள்ள சிகேவ்டு மலையில் 1929 ஆம் ஆண்டு முதன் முதலில் சிகேவ்டைட்டு கனிமம் கண்டறியப்பட்டது. சுண்ணக்கல் வகை கனிமத்தில் படிவுப்பாறையாகவும், இத்தகைய பாறைகளில் நீர்வெப்ப இழைகளாகவும் சிகேவ்டைட்டு தோன்றுகிறது. மெலிட்டைட்டு, சிபுரைட்டு, தோபர்மோரைட்டு, தாம்சோனைட்டு, லார்னைட்டு, கிராசுலார், பல்டுபோண்டெய்னைட்டு, கால்சைட்டு, அனால்சைம், போசாகைட்டு, இல்லிபிராண்டைட்டு போன்ற கனிமங்களுடன் சேர்ந்து சிகேவ்டைட்டு காணப்படுகிறது.  
பன்னாட்டு கனிமவியல் சங்கம் சிகேவ்டைட்டு கனிமத்தை Scw என்ற குறியீட்டால் அடையாளப்படுத்துகிறது.
# ஸ்ரீ ஜெயராம் பொறியியல் கல்லூரி

**ஸ்ரீ ஜெயராம் பொறியியல் கல்லூரி** (Sri Jayaram Engineering College) என்பது 2002 ஆம் ஆண்டில் நிறுவப்பட்ட இருபாலர் பொறியியல் கல்லூரி ஆகும். இது இந்தியாவின், தமிழ்நாட்டின், கடலூரில் அமைந்துள்ளது. தற்போது இக்கல்லூரி **சிகே பொறியியல் மற்றும் தொழில்நுட்பக்கல்லூரி** எனப் பெயர்மாற்றம் செய்யப்பட்டுள்ளது.  
இக்கல்லூரி வளாகமானது கடலூர் தொடருந்து நிலையத்தில் இருந்து இரண்டு கிலோமீட்டர் தொலைவிலும், புதுச்சேரியியில் இருந்து 22 கிலோமீட்டர் தொலைவிலும் உள்ளது. அருகில் உள்ள நகரங்களான புதுச்சேரி, பண்ருட்டி, சிதம்பரம், வடலூர், நெய்வேலி, விருதாச்சலம் போன்ற பகுதிகளில் இருந்து பேருந்து வசதிகள் உள்ளன. மாணவர்களுக்கும், மாணவிகளுக்கும் தனித்தனி விடுதி வசதி உள்ளது. இக்கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது.
# 1066

**1066** (**MLXVI**) பழைய யூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.
# 1066

## நிகழ்வுகள்

### இங்கிலாந்து

- சனவரி 5 &ndash; 24 ஆண்டுகள் ஆட்சியில் இருந்த எட்வர்டு மன்னர் இலண்டனில் இறந்தார். அரோல்ட் காட்வின்சன் இங்கிலாந்தின் மன்னராக அறிவிக்கப்பட்டார்.
- சனவரி 6 &ndash; அரோல்ட் காட்வின்சன், இரண்டாம் அரோல்டு என்ற பெயரில் புதிய வெஸ்ட்மின்ஸ்டர் மடத்தில் இங்கிலாந்தின் மன்னராக முடிசூடினார்.
- மார்ச் 20 &ndash; ஹேலியின் வால்வெள்ளி சுற்றுப்பாதையை அடைந்தது. வால்வெள்ளி காணப்பட்டமை பேயூ திரைக்கம்பளத்தில் பதிவானது.
- செப்டம்பர் 12 &ndash; வில்லியம் 700 போர்க்கப்பல்கள் அடங்கிய தாக்குதல் படையைத் தயாரித்தார்.
- செப்டம்பர் 18 &ndash; நோர்வே மன்னர் அரால்டு ஆர்டிராடா இசுக்கார்பரோ கரையை அடைந்து இங்கிலாந்தை முற்றுகையை ஆரம்பித்தார்.
- செப்டம்பர் 25 &ndash; இசுட்டாம்போர்ட் பால சமரில் இரண்டாம் அரோல்டு மன்னர் நோர்வே படைகளைத் தோற்கடித்தார்.
- செப்டம்பர் 27 &ndash; நோர்மானியர் இங்கிலாந்தைக் கைப்பற்றுதல்: வில்லியமும் அவனது படையினரும் சோம் ஆற்றின் வாயிலில் இருந்து புறப்பட்டனர்.
- செப்டம்பர் 28 &ndash; நோர்மானியர் இங்கிலாந்தைக் கைப்பற்றுதல்: வில்லியம் பெவென்சி என்ற ஆங்கிலேயக் கரையில் தரையிறங்கி, ஏசுட்டிங்க்சு நோக்கி நகர்ந்தான்.
- அக்டோபர் 14 &ndash; ஹேஸ்டிங்ஸ் சண்டை: வில்லியம், இரண்டாம் அரோல்டும் ஏசுட்டிங்சு சமரில் மோதினர். இச்சமரில் இரண்டாம் அரோல்டு கொல்லப்பட்டார்.
- அக்டோபர் 15 &ndash; எட்கார் ஏத்தலிங் இங்கிலாந்தின் மன்னராக அறிவிக்கப்பட்டார், ஆனாலும் அவர் முடிசூடவில்லை. விரைவில் தனது ஆட்சியை வில்லியத்திடம் ஒப்படைத்தார்.
- திசம்பர் &ndash; வில்லியம் இறுதியில் இலண்டனை அடைந்தார்.
- டிசம்பர் 25 &ndash; வில்லியம் இங்கிலாந்தின் மன்னராக முதலாம் வில்லியம் என்ற பெயரில் முடிசூடினார்.
# 1066

## நிகழ்வுகள்

### ஐரோப்பா

- மேற்கு சிலாவ் படைகளால் எடெபி நகரம் சூறையாடப்பட்டு எரியூட்டப்பட்டது.
- செனோவாக் குடியரசு, பீசாக் குடியரசு மீது கடற்படைத் தாக்குதலை ஆரம்பித்தது.
- சுவீடன் மன்னர் இசுட்டென்கில் 6 ஆண்டுகள் ஆட்சியின் பின்னர் இறந்தார்.
- இரண்டாம் மாக்னசு நோர்வே மன்னராக முடிசூடினார். இவர் மேற்கு, வடக்கு நோர்வேக்களை ஒன்றிணைத்தார்.
- டிசம்பர் 30 &ndash; முசுலிம் கும்பல் ஒன்று கிரனாதாவில் அரச அரண்மனையைத் தாக்கி, பெருமாளவு யூதக் குடிமக்களைக் கொலை செய்தது.
# 1066

## நிகழ்வுகள்

### ஆசியா

- இலங்கையில் சோழர் ஆட்சி (993–1077): முதலாம் விஜயபாகு மன்னர் சோழர்களின் இலங்கைத் தலைநகரமான பொலன்னறுவை இராச்சியம் மீது முதலாவது தாக்குதலைத் தொடுத்தார்.
- கெமர் பேரரசு: இரண்டாம் உதயாதித்தியவர்மனின் ஆட்சி முடிவடைந்து சதாசிவபாதன் என்ற மூன்றாம் ஹர்சவர்மனின் ஆட்சி ஆரம்பமானது.
# 1066

## இறப்புகள்

- சனவரி 5 &ndash; எட்வர்டு, இங்கிலாந்து மன்னர்
- ஸ்ரீபதி, இந்திய வானியலாளர், கணிதவியலாளர் (பி. 1019)
# ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி

**ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி** (Sri Krishna College of Engineering & Technology) என்பது இந்தியாவின், தமிழ்நாட்டின், கோயம்புத்தூர், குனியமுத்தூருக்கு அருகிலுள்ள சுகுணாபுரத்தில் உள்ள பொறியியல் கல்லூரி ஆகும். இது இருபது ஏக்கர் பரப்பளவுள்ள வளாகத்தில் உள்ள தன்னாட்சி கல்வி நிறுவனம் ஆகும். இக்கல்லூரி 1998இல் 180 மாணவர்கள் மற்றும் 18 ஊழியர்களுடன் தொடங்கப்பட்டது. இந்த கல்லூரியில் நான்கு இளங்கலை பொறியியல் (பிஇ) படிப்புகளை அண்ணா பல்கலைக்கழகத்தின் ஒப்புதலுடன் வழங்கப்படுகின்றது.  
தற்சமையம் இக்கல்லூரியில் 2,500 க்கும் மேற்பட்ட மாணவர்களும், 200 க்கும் மேற்பட்ட ஊழியர்களும் ஆசிரியர்களும் உள்ளனர்.[citation needed]
# ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி

## வளாகம்

இக்கல்லூரி வளாகமானது கோயமுத்தூர் நகரில் இருந்து 8&nbsp;கிலோமீட்டர் தொலைவில் உள்ளது. இக்கல்லூரியில் பல்லூடக சாதனங்களைக் கொண்ட வகுப்பறைகள், நிர்வாக பிரிவுகள், நவீன நூலகம், கணினி ஆய்வகம், மூன்று மாடிகளைக் கொண்ட மாணவர் விடுதி போன்றவற்றைக் கொண்டுள்ளது. மாணவர்களுக்கு செய்முறை அறிவை வளர்ப்பதற்கு ஏதுவாக, அந்தந்த பொறியியல் துறைகளுக்கு முழுமையாக நவீன கருவிகள் கொண்ட தனித்தனி தொகுதிகள் உள்ளன. இக்கல்லூரியில் உள்ள இயந்திரப் பொறியியல் துறையானது பழமையானதும், பரந்த அளவில் மாணவர்களையும், ஆசிரியர்களையும் கொண்ட பிரிவாக உள்ளது. இயந்திரப் பொறியியல் துறையின் தற்போதைய தலைவர் முனைவர் அசோக வர்தன், 25 ஆண்டு அனுபவமிக்க விரிவுரையாளர் மற்றும் அறிஞர் மற்றும் எழுத்தாளர் ஆவார். இவர் இயந்திரப் பொறியியல் குறித்து பல நூல்களை எழுதியுள்ளார். இவர் இங்கு பணியாற்றுவது மாணவர்களுக்கு குறிப்பாக இயந்திரப் பொறியியல் மாணவர்களுக்கு மிகுந்த பயனுள்ளதாக உள்ளது.
# ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி

## உள்கட்டமைப்பு

- கல்லூரியியில் சுமார் 5 லட்சம் சதுர அடி. பரப்பளவில் வகுப்பறைகள் மற்றும் ஆய்வகங்கள் அமைந்துள்ளன
- 1,200 முனையங்களைக் கொண்ட 20 கணினி ஆய்வகம்
- 8 Mbit / s (1: 1) இணைய இணைப்பு; வளாகத்தில் உள்ள அனைத்து அமைப்புகளுக்கும் பகிரப்பட்டுள்ளன
-
- 55,000 சதுர அடியில் குளிரூட்டப்பட்ட மைய நூலகத்தில் சுமார் 42,000 தொகுதிகள் புத்தகங்கள் மற்றும் 1,000 இந்திய மற்றும் சர்வதேச பருவ இதழ்கள் உள்ளன. மேலும் மின் இதழ்கள் மற்றும் மின் நூல்களை படிக்க இணைய அணுகல் உள்ளது
- உணவக வசதி
# சிந்துவெளி நாகரிகத்தின் தொல்லியல் களங்கள்

, பாகிஸ்தான் மற்றும் ஆப்கானித்தான் நாடுகளில் உள்ள சிந்துவெளி நாகரிகத்தின் தொல்லியல் களங்கள்]]  
**சிந்துவெளி நாகரிகத்தின் தொல்லியல் களங்கள்**, 2019 ஆண்டு முடிய 1,500 சிந்துவெளி நாகரிகத்தின் தொல்லியல் களங்கள் கண்டுபிடிக்கப்பட்டது. அவற்றில் பாகிஸ்தானில் 475 மற்றும் இந்தியாவில் 925 தொல்லியல் களங்கள் கண்டுபிடிக்கப்பட்டுள்ளது. மேலும் ஆப்கானிஸ்தானில் இரண்டு வணிகக் குடியிருப்புகளும் கண்டுபிடிக்கப்பட்டுள்ளது.
# சிந்துவெளி நாகரிகத்தின் தொல்லியல் களங்கள்

## சிந்துவெளி நாகரிகத்தின் எல்லைகள்

சிந்துவெளி நாகரிகத்தின் தெற்கு எல்லையாக தற்கால மகாராட்டிரா மாநிலத்தின் தைமாபாத் தொல்லியல் களமும், வடக்கு எல்லையாக ஆப்கானித்தான் நாட்டின் சார்டுகாய் தொல்லியல் களமும், மேற்கு எல்லையாக பாகிஸ்தானின் சுத்கஜன் தோர் தொல்லியல் களமும், கிழக்கு எல்லையாக உத்தரப் பிரதேசத்தின் ஆலம்கீர்பூர் தொல்லியல் களமும் விளங்குகிறது.
# சிந்துவெளி நாகரிகத்தின் தொல்லியல் களங்கள்

## சிந்துவெளி தொல்லியல் களங்கள்
| சுத்ககான் தோர் | மக்ரான் | பலூசிஸ்தான் | பாக்கிஸ்தான் | களிமண்னாலான வளையல்கள் |  |  |  |
| வெஜல்கா | போடாட் மாவட்டம் | குஜராத் | இந்தியா | மட்பாண்டம் |  |  |  |
| கோட்டடா பத்லி | கட்ச் மாவட்டம் | குஜராத் | இந்தியா | புதிய கோட்டை வீடுகளுக்கான அடித்தளங்கள் |  |  |  |
| அக்லதினோ | கராச்சி | சிந்து | பாக்கிஸ்தான் | தரை தளத்தில் பதிக்கும் ஓடுகள் |  |  |  |
| நாகேஷ்வர் | கட்ச் மாவட்டம் | குஜராத் | இந்தியா | சங்கு வேலைப்பாடுகள் கொண்ட அணிகலன்கள் தயாரிப்பு ஆலைகள் |  |  |  |
| பதானி தாம்பு | மக்ரான் | பலூசிஸ்தான் | பாக்கிஸ்தான் | 100 ஹெக்டேர் பரப்பிலான தொல்லியல் களம் |  |  |  |
| சாபுவாலா | சோலிஸ்தான் பாலைவனம் | பஞ்சாப் | பாக்கிஸ்தான் | 9.6 ஹெக்டேர் பரப்பிலான அகழ்வாய்வு செய்யப்படாத தொல்லியல் களம் |  |  |  |
| சுத்கஜன் தோர் | மக்ரான் | பலூசிஸ்தான் | பாக்கிஸ்தான் | } |  |  |  |
# மோன்சோரோ

**மோன்சோரோ** (பிரெஞ்சு: Montsoreau ; ) மேற்குபிரான்சில் உள்ள ஒரு நகரம் ஆகும். 2015 கணக்கின் படி இதன் மக்கள் தொகை 447.
# ஸ்ரீ முத்துக்குமரன் தொழினுட்பக் கல்வி நிறுவனம்

**ஸ்ரீ முத்துக்குமரன் தொழிலுநுட்பக் கல்வி நிறுவனம்** (*Sri Muthukumaran Institute of Technology*) என்பது இந்தியாவின், தமிழ்நாட்டின், சென்னையில் உள்ள ஒரு பொறியியல் கல்லூரி ஆகும்.  
இந்த கல்லூரியானது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. மேலும் அண்ணா பல்கலைக்கழகத்துடன் இணைக்கப்பட்டுள்ளது. சமூக மற்றும் பொருளாதார ரீதியாக பின்தங்கிய சமூக மக்களுக்கு தொழில்நுட்ப கல்வியை வழங்க இது தொடங்கப்பட்டது.  ஸ்ரீ முத்துகுமாரன் கல்வி அறக்கட்டளையால் இக்கல்லூரி நடத்தப்டுகிறது. இந்த அறக்கட்டளை இரண்டு தசாப்தங்களுக்கும் மேலாக தமிழ்நாட்டில் தொழில்நுட்ப கல்வியில் பல வெற்றிகரமான முயற்சிகளை மேற்கொண்டுள்ளது. இக்கல்லூரி புது தில்லி, என்.பி.ஏ-ஆல் அங்கீகாரம் பெற்றது.  
இக்கல்லூரி வளாகமானது புகழ்பெற்ற மங்காடு காமாட்சி அம்மன் கோயிலின் கிழக்குப் பகுதியில் அமைதியான சூழலில் அமைந்துள்ளது. இது தம்பரம் தொடருந்து நிலையத்திலிருந்து சுமார் 15 கி.மீ தொலைவிலும், பாரியின் முனையிலிருந்து சுமார் 23 கி.மீ தொலைவிலும் உள்ளது. அடிக்கடி உள்ள நகர பேருந்துகள் மற்றும் கல்லூரி பேருந்துகள் மூலம் இதை எளிதாக அணுக முடியும்.
# ஸ்ரீ முத்துக்குமரன் தொழினுட்பக் கல்வி நிறுவனம்

## கல்வி

### கல்வித் துறைகள்

இளநிலை படிப்புகள் (4 ஆண்டுகள்) - பி.இ - பொறியியல் இளங்கலை:  
- குடிசார் பொறியியல்
- கணினி அறிவியல் மற்றும் பொறியியல் (CSE)
- மின்னணுவியல் மற்றும் தொடர்பியல் பொறியியல் (ECE)
- மின் மற்றும் மின்னணுவியல் பொறியியல் (EEE)
- இயந்திரப் பொறியியல்
- தகவல் தொழில்நுட்பம் (IT)  
முதுநிலை படிப்புகள் (2 ஆண்டுகள்) - எம்.இ - முதுநிலைப் பொறியியல்:  
- முதுநிலை கணினி செயலிகள் (MCA)
- முதுநிலை வணிக மேலாண்மை (MBA)
- கணினி அறிவியல் மற்றும் பொறியியல் (CSE)
- கணினி உதவி வடிவமைப்பு (CAD)
- அப்ளைடு எலக்ட்ரானிக்ஸ்–—
- உட்பொதிக்கப்பட்ட அமைப்புகள்
- ஆற்றல் அமைப்பு
# விக்கிப்பீடியா:ஆலமரத்தடி/தொகுப்பு115

## புதிய நிர்வாகிகள் தேர்தல்

விக்கி நிர்வாகிகள் பள்ளித் திட்டத்தின் கீழ் புதிய நிர்வாகிகள் தேர்தல் தொடங்குகிறது. உங்கள் நியமனங்களை இங்கு இட வேண்டுகிறேன். --இரவி (பேச்சு) 09:23, 2 சனவரி 2019 (UTC)
# விக்கிப்பீடியா:ஆலமரத்தடி/தொகுப்பு115

## புதுப்பயனர் வரவேற்புக் குழு

புதுப்பயனர் வரவேற்புக் குழுவில் தங்கள் பெயரும் இடம் பெற வேண்டும் என்று விரும்புவோர் இங்கு குறிப்பிடவும். --இரவி (பேச்சு) 04:40, 5 சனவரி 2019 (UTC)
# விக்கிப்பீடியா:ஆலமரத்தடி/தொகுப்பு115

## பராமரிப்புப் பணிக்காக

முதன்மைவெளியில் உள்ள கட்டுரை இல்லாமல் பேச்சுப் பக்கம் மட்டும் கொண்ட பல பக்கங்கள் விக்கியில் உள்ளன. அவற்றைப் பட்டியலிட்டுள்ளேன். பராமரிப்புப் பணியிலுள்ளோர் இதனை நீக்கியோ, இணைத்தோ ஒழுங்குபடுத்தலாம் -நீச்சல்காரன் (பேச்சு) 14:16, 6 சனவரி 2019 (UTC)
:மேலும் ஒருங்குறி பிழையுள்ள 269 தலைப்புகளையும் பட்டியலிட்டுள்ளேன். நுட்பரீதியாக இவை மாற்றப்படவேண்டும். இப்பக்கங்களைத் தேடுதளத்தின் மூலமோ தேடுபெட்டி மூலமோ அடைவது கடினம். புதியவர்கள் மேலும் அறிந்துகொள்ள -நீச்சல்காரன் (பேச்சு) 11:29, 7 சனவரி 2019 (UTC)
::அவ்வாறே ஆங்கில தலைப்புகளுக்கு உள்ள இணைப்புகளையும் நீக்க வேண்டும். நன்றி. --தினேஷ்குமார் பொன்னுசாமி (பேச்சு) 20:24, 9 சனவரி 2019 (UTC)
:பெரும்பாலான கட்டுரைகளை விரைவாக ஒழுங்குபடுத்தியமைக்கு நன்றிகள். இதுவரை பகுப்பில்லாமல் இருந்த அத்தனைக் கட்டுரைகளையும்(411) நீச்சல்காரன் உங்கள் பட்டியலில் இடம்பெற்ற தேவையற்ற கட்டுரைகளை நீக்கும்போது அதை அடிப்படையாகக் கொண்டு விக்கித்தரவில் உருவாக்கப்பட்ட பக்கத்தை எங்கனம் நீக்குவது, நீக்கல் வார்புருவை அப்பக்கத்தில் இடவேண்டுமா அதை எவ்வாறு இடுவது என்று விளக்கம் தேவை.--அருளரசன் (பேச்சு) 13:09, 3 மார்ச் 2019 (UTC)
:தேவையற்ற கட்டுரைகள் இங்கே நீக்கப்பட்டவுடன் குறிப்பிட்ட கால இடைவெளியில் விக்கித்தரவில் தானாக நீக்கப்படும். புதிதாக வேறுவொரு மாற்றுப் பக்கம் உருவாக்கினால் மட்டும் அந்த உருப்படியை விக்கித்தரவில் இணைத்தால் போதும்.-நீச்சல்காரன் (பேச்சு) 18:29, 3 மார்ச் 2019 (UTC)  
தகவலுக்கு நன்றி--அருளரசன் (பேச்சு) 00:54, 4 மார்ச் 2019 (UTC)
# விக்கிப்பீடியா:ஆலமரத்தடி/தொகுப்பு115

## பெங்களூரூவில் விக்கிமூலம் பற்றிய பயிற்சி

Dear Wikimedians,  
We are having the Wikisource training on 23rd and 24th of January 2019 at Samskrita Bharati, Aksharam, Bengaluru. I request all the interested participants to take part in the event and make it a grand success. The following things will be thought during this event.
Introduction to Wikisource and better understanding, scope, and future of Wikisource.  
- A brief introduction to the Wikisource work process.
- Upload tools and Copyrights
- OTRS process
- OCR4Wikisource and Indic OCR
- Proofreading methods and Tools required.
- Wikisource tools, gadgets
- Uses of special pages
- Transclusion
- Wikidata linkage
You can know more about this event here.  
பெங்களுரூவிற்கு அருகில் இருப்பவர்களோ அல்லது சொந்த செலவில் செல்ல முடிந்தவர்களோ பயிற்சி பெறலாம். நன்றி -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 12:41, 12 சனவரி 2019 (UTC)
# விக்கிப்பீடியா:ஆலமரத்தடி/தொகுப்பு115

## FileExporter beta feature

<div lang="en" dir="ltr">
A new beta feature will soon be released on all wikis: The FileExporter. It allows exports of files from a local wiki to Wikimedia Commons, including their file history and page history. Which files can be exported is defined by each wiki's community: **Please check your wiki's configuration file** if you want to use this feature.  
The FileExporter has already been a beta feature on mediawiki.org, meta.wikimedia, deWP, faWP, arWP, koWP and on wikisource.org. After some functionality was added, it's now becoming a beta feature on all wikis. Deployment is planned for January 16. More information can be found on the project page.  
As always, feedback is highly appreciated. If you want to test the FileExporter, please activate it in your user preferences. The best place for feedback is the central talk page. Thank you from Wikimedia Deutschland's Technical Wishes project.
</div> Johanna Strodt (WMDE) 09:41, 14 சனவரி 2019 (UTC)
# விக்கிப்பீடியா:ஆலமரத்தடி/தொகுப்பு115

## புதிய நிருவாகிகளுக்கு வாழ்த்துகள்

தை முதல் நாளாம் இன்று, ஐந்து ஆண்டுகளுக்குப் பிறகு புதிய தமிழ் விக்கிப்பீடியா நிருவாகிகள் தேர்வு பெற்று வருகிறார்கள் என்பதை மகிழ்ச்சியுடன் தெரிவித்துக் கொள்கிறேன். முதலில் வேட்பு மனு தாக்கல் செய்த ஆறு பேர் உடனடியாகவும், எஞ்சியோர் அடுத்த காலாண்டிலும் பொறுப்பேற்றுக் கொள்வார்கள். ஆர்வமுடைய நெடுநாள் பயனர்களும் நிருவாகிகளும் நிருவாகிகள் பள்ளியில் வழி காட்டலாம். தை பிறந்து வழி பிறந்திருக்கிறது. விக்கி நிர்வாகிகள் பள்ளிக் கொள்கைக்கு ஆதரவளித்து, தேர்தலில் பங்கெடுத்து, வாக்களித்த அனைவருக்கும் என் நன்றியைத் தெரிவித்துக் கொள்கிறேன். --இரவி (பேச்சு) 06:37, 15 சனவரி 2019 (UTC)
# விக்கிப்பீடியா:ஆலமரத்தடி/தொகுப்பு115

## No editing for 30 minutes on 17 January

<div lang="en" dir="ltr">You will **not be able to edit** the wikis for up to 30 minutes on **17 January 07:00 UTC**. This is because of a database problem that has to be fixed immediately. You can still read the wikis. Some wikis are not affected. They don't get this message. You can see which wikis are **not** affected on this page. Most wikis are affected. The time you can not edit might be shorter than 30 minutes. /Johan (WMF)</div>
18:55, 16 சனவரி 2019 (UTC)